14 iulie 2025

**Comunicat de presă**

Distrigaz Sud Rețele aduce următoarele precizări cu privire la **restricționarea traficului în zona Calea Floreasca, din sectorul 2 al municipiului București:**

Distrigaz Sud Rețele urmează să efectueze lucrări de mentenanță corectivă asupra rețelei de distribuție a gazelor naturale amplasată la intersecția străzilor Mihail Glinka și Calea Floreasca din sectorul 2 al municipiului București. Pentru efectuarea acestor intervenții, **va fi afectat traficul din zona respectivă, în intervalul 18 - 19 iulie 2025.**

Astfel, în data de **18 iulie,** vor începe lucrările de săpătură mecanizată la carosabilul aferent benzii 1, pe sensul de circulație din Calea Floreasca. În data de **19 iulie**, începând cu ora 07:00, **se va devia circulația pe tronsonul de mers de la Calea Floreasca, până la intersecția cu stada Puccini Giaccomo**, traficul rutier fiind restricționat în intervalul **07:00 – 15:00.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*